Corte-Real-Kortene. 179 
Originaler særdeles vel. kunde tænkes at være tegnet efter Hukom- 
melsen og Skibsjournalerne paa de medfølgende Skibe, saa er Proto- 
typen for Oliveriana-Kortet efter al Sandsynlighed selve Admiralkortet. 
Det vilde være underligt, om Vinkel-Typen ikke skulde have 
holdt sig paa mere end et eneste Kort. Vi kender imidlertid foreløbig 
intet, hvor den findes i saa stor Maalestok og med saa mange Navne 
som paa Oliveriana-Kortet; men paa det betydelig yngre S. 171—73 
omtalte Kort af Italieneren Vesconte de Maggiolo fra 1527 forekommer 
en noget mere aaben, skizzeret Gengivelse af Vinkelkysten med 
ganske faa, men mærkelig uforvanskede Navne". Dette Kort be- 
kræfter, at Oliveriana-Kortet ikke kan forklares som en enkeltstaaende 
vilkaarlig Omformning f. Ex. af Cantinø-Typen, men at det virkelig 
er den ældste kendte Repræsentant for en Type, som sikkert vil 
genfindes paa andre af de endnu ikke undersøgte Kort fra den første 
Del af det 16. Aarhundrede. 
Det er heldigt at faa dette konstateret; thi Oliveriana-Kortet er, 
som Harrisse rigtig bemærker, at dets Navne viser, en forvansket 
italiensk Kopi af et portugisisk Kort, som atter er arbejdet sammen 
efter ældre portugisiske og spanske Originaler. Betegnelsen Mundus 
novus for Sydamerika henviser det efter Harrisses Opfattelse til 
Tiden efter 1503, da denne Amerigo Vespuccis Betegnelse blev almen 
kendt?; men meget yngre er Kortet næppe, skønt dets grønlandske 
Navne øjensynlig har lidt saa meget, at de maa antages at være 
blevet skrevet af gentagne Gange, før de har faaet den Form, de 
nu har (sl. Navnelisten S. 181). 
Det af Navnene, som først og fremmest fanger vor Opmærk- 
somhed, er Sydspidsens: cauo larbadore, Fejlskrivning for cauo labra- 
dore; men dette Navn bliver endnu mærkeligere derved, at der et 
godt Stykke syd for den grønlandske Kyst ligger en stor firkantet 
Ø med Navnet Insula labardor, en Labrador-Ø altsaa, som hverken 
ved Beliggenhed eller Form har nogen Lighed med de Labrador- 
Øer, vi stiftede Bekendtskab med som øjensynlige Gengivelser af det 
Corte-Real’ske Grønland. Det er derfor betænkeligt uden videre at 
stemple Oliveriana-Kortet som et almindeligt Dubletkort af nyere 
Dato, hvor to forskellige Corte-Real-Typer er gengivet Side om Side. 
Saa skematisk som Labrador-Øen er tegnet, og tilmed anbragt lige syd 
for et Kap Labrador paa det ægte Corte-Real’ske Grønlands Sydspids, 
ser det ud, som om Sagen er mere indviklet og hænger nøje sammen 
med den ovenomtalte azoriske labrador Joåo Fernandez (sl. S. 174—75) 
og med Oprindelsen af Navnet Labrador. 
Der er mange Forklaringer mulige; men den, man vel først 
i "1 HARRISSE, Discovery, Pl. X. Raccolta Colombiana., Parte IV, Vol. II, Tavle VI. 
2 HARRISSE, Terre-Neuve, 5. 53—54. 
12" 
